[Sa službene stranice HSP AS](http://www.hspas-bpz.com/index.php?option=com_content&view=article&id=296:dr-tomislav-vlajni-i-tomislav-bai-dipl-iur-dobili-povjerenje-brodsko-posavskih-starevianaca&catid=10:vijesti-sa-slubene-stranice-hsp-as) Brodsko-posavske županije

Dana 27.09.2014. u svečanoj dvorani „Carpe Diem“ u Slavonskom Brodu s početkom u 10,00 sati, održan je Izborni zbor Podružnice HSP AS Slavonski Brod. Radnim predsjedništvom predsjedavala je Katica Golubičić, a za predsjednika Podružnice HSP AS Slavonski Brod predložen je i jednoglasno izabran mladi diplomirani pravnik Tomislav Bašić, dok su za dopredsjednice jednoglasno izabrane Zlata Pongračić i prof. Nives Romanjek.

Za tajnika izabran je Ivan Tomašić, za rizničara Ivana Marjanović Rugle, a za članove Izvršnog odbora Stipo Lucić, Andrea Letić, Vladimir Gašparović, Ivana Kurelović, Antun Đurić, Zoran Radić, Antonio Jelinić i Anica Jozić.

Izabrani Nadzorni odbor Podružnice HSP AS Slavonski Brod čine Vlado Novaković kao predsjednik, a Maja Karin i Mario Macan kao članovi.

Nakon održanog Izbornog zbora Podružnice HSP AS Slavonski Brod, u istom prostoru održan je Izborni zbor ŽV HSP AS Brodsko-posavske županije sa početkom u 12,00 sati.

Apsolutno povjerenje članova za daljnje vođenje stranke u narednom mandatu dobio je dr. Tomislav Vlajnić, dosadašnji predsjednik ŽV HSP AS BPŽ i dopredsjednik HSP AS. Za dopredsjednike su jednoglasno izabrani Vlatko Krznarić i Dario Marenić. Katica Golubičić je izabrana za tajnicu, a Lidija Kuzmić-Majcen za rizničarku.

Izabrani članovi Predsjedništva su Dario Pavić, Josip Bodrožić-Džakić, Antun Luketić, Zora Bulog, Brankica Denis i Stjepan Hanuljak.

U Časni sud su izabrani Paula Vdovjak kao predsjednica, te Luka Grgić i Željko Tomljenović kao članovi.

Za članove Nadzornog odbora izabrani su Mato Šimunović dipl.iur. kao predsjednik, te prof. Ozren Romanjek i Zdravko Lang.

U narednom mandatu dužnost članova Glavnog stana HSP AS obnašat će dr. Tomislav Vlajnić, Martin Miloloža, Josip Pavić i Mato Šimunović, dipl.iur.

Zborovi su započeti intoniranjem himne „Lijepa naša Domovino“, odavanjem počasti svim poginulim braniteljima iz Domovinskog rata, a završili intoniranjem stranačke himne „Croatio, iz duše te ljubim“. Zboru su se odazvali ispred koalicijskog partnera Berislav Balen član ŽO HDZ BPŽ i Pero Ćosić predsjednik ŽO HDZ BPŽ koji je i pozdravio i kao gost nazočne izaslanike. Završno obraćanje imali su novi, odnosno stari izabrani i potvrđeni dužnosnici Tomislav Bašić dipl. iur. i dr. Tomislav Vlajnić.

Iz njihovih govora razvidno je kako HSP AS kao stožerna pravaška opcija u Brodsko-posavskoj županiji ima u svojim redovima dovoljno struke i sposobnosti za sve političke izazove pred kojima se HSP AS nalazi.